text: গোপীনাথ কবিরাজ সংস্কৃত- তন্ত্র পন্ডিত ও দার্শনিক ছিলেন । ১৯১৪ সালে প্রথম একজন গ্রন্থাগারিক হিসাবে নিযুক্ত হন, তিনি ১৯৩৩ থেকে ১৯৩৭ সাল পর্যন্ত সরকারি সংস্কৃত কলেজ, বারাণসীর অধ্যক্ষ ছিলেন। তিনি সেই সময়কালে সরস্বতী ভাবনা গ্রন্থমালার (সরস্বতী ভাবনা পাঠ্য) সম্পাদকও ছিলেন । ১৯৬৪ সালে তিনি সাহিত্য অ্যাকাডেমি অ্যাওয়ার্ড লাভ করেন ,  ১৯৭১ সালে তাকে সাহিত্য একাডেমি ফেলোশিপ প্রদান করা হয়, ভারতের সাহিত্য একাডেমি, ভারতের জাতীয় একাডেমি অফ লেটারস কর্তৃক প্রদত্ত সর্বোচ্চ সাহিত্যের সম্মান।
  
  জন্ম 
  তিনি বৃটিশ ভারতের বরর্তমানের বাংলাদেশের ময়মনসিংহ জেলারটাঙ্গাইল সদর উপজেলার দাইন্যা গ্রামে ১৮৮৭ সালে জন্মগ্রহণ করেন। পিতা বৈকুন্ঠনাথ দর্শনশাস্ত্রে পণ্ডিত ও ব্রজেন্দ্রনাথ শীলের সহপাঠী ছিলেন। জন্মের কয়েক মাস আগেই তাঁর পিতার মৃত্যু হয়।তাঁদের কৌলিক পদবি ছিল বাগচী। ‘কবিরাজ’ খেতাব নবাবি আমলের।
  
  শিক্ষাজীবন
  
  গোপীনাথ ঢাকার জুবিলি স্কুল থেকে প্রবেশিকা পাশ করে কলকাতায় পড়তে আসেন। স্কুল জীবনেই ‘ধূমকেতু’ ও অন্যান্য কাগজে লিখতেন। কলকাতায় ম্যালেরিয়ায় আক্রান্ত হলে জয়পুর স্টেটের দেওয়ান সংসারচন্দ্র সেনের আনুকূল্যে জয়পুরে গিয়ে সেখান থেকে বি.এ. পাশ করেন। পরেকাশীর কুইন্স কলেজ থেকে সংস্কৃতে প্রথম শ্রেণীতে প্রথম হন। এলাহাবাদ বিশ্ববিদ্যালয় থেকে ১৯১৩ খ্রিস্টাব্দে এম.এ.ডিগ্রি পান।
  
  কর্মজীবন
  ১৯১৪ খ্রিস্টাব্দে কাশীর সরস্বতী ভবনের গ্রন্থাগারিক এবং ওই বছরেই সরকারী সংস্কৃত কলেজের অধ্যক্ষ হন। ওই কাজ ভালো না লাগায় অবসর নিয়ে দর্শন ও ধর্মালোচনায় এবং ধর্মসাধনায় আত্মনিয়োগ করেন। প্রসঙ্গত গোপীনাথ যৌবনেই ১৯১৮ খ্রিস্টাব্দে যোগী বিশুদ্ধানন্দের কাছে দীক্ষা নেন।
  
  সম্মাননা
  
  ১৯৩৪ খ্রিস্টাব্দে ভারত সরকার তাঁকে ‘মহামহোপাধ্যায়’, ১৯৪৭ খ্রিস্টাব্দে এলাহাবাদ বিশ্ববিদ্যালয় ‘ডি.লিট’, ১৯৬৪ খ্রিস্টাব্দে ভারত সরকার ‘পদ্মভূষণ’,১৯৬৫ খ্রিস্টাব্দে উত্তর প্রদেশ সরকার ‘সাহিত্য বাচস্পতি’ এবং ১৯৭৬ খ্রিস্টাব্দেবিশ্বভারতী বিশ্ববিদ্যালয় দেশিকোত্তম উপাধি প্রদান করে।
  
  উল্লেখযোগ্য গ্রন্থ
   শ্রী শ্রী বিশুদ্ধানন্দ প্রসঙ্গ (৫খন্ড) 
   ভারতীয় সাধনার ধারা
   শ্রী কৃষ্ণ প্রসঙ্গ 
   তান্ত্রিক সাধনা 
   মৃত্যু বিজ্ঞান ও পরমবাদ 
   ত্রিপুরা রহস্য (সংস্কৃতে)
   গোরখ সিদ্ধান্ত সংগ্রহ (সংস্কৃতে)
   Saraswati Bhawan Studies (10 Vols)
   Aspects of Human Thought
  
  তথ্যসূত্র
  
  বিষয়শ্রেণী:১৮৮৭-এ জন্ম
  বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:১৯৭৬-এ মৃত্যু
  বিষয়শ্রেণী:সাহিত্য অকাদেমী ফেলোশিপ প্রাপক
  বিষয়শ্রেণী:২০শ শতাব্দীর ভারতীয় দার্শনিক
  বিষয়শ্রেণী:সমকালীন ভারতীয় দার্শনিক
title: গোপিনাথ কবিরাজ